Karl Jacob Gummerus

Kaarle Jaakko (Karl Jakob) Gummerus, yleensä K. J. Gummerus (13. huhtikuuta 1840 Kokkola – 20. maaliskuuta 1898 Helsinki) oli suomalainen lyseon lehtori ja kirjankustantaja. ==Henkilötietoja== Gummeruksen vanhemmat olivat Säämingin kirkkoherra, rovasti Alexander Jakob Gummerus (1807–1891) ja Emilia Nordling ja puoliso vuodesta 1874 Gustava Gummerus. Karl Jacob Gummeruksen veljiä olivat senaattori, tuomari Valentin Gummerus sekä rovastit, valtiopäivämiehet Julius Immanuel Gummerus ja Aleksanteri Gummerus. Hän pääsi ylioppilaaksi Vaasan lukiosta 1861 ja valmistui Helsingin yliopistosta filosofian kandidaatiksi 1868 ja maisteriksi 1869. Gummerus toimi Jyväskylän klassillisen lyseon ruotsin ja suomen kielen kollegana 1875-1897. Hän aloitti vaimonsa Gustavan kanssa kustannustoiminnan Jyväskylässä vuonna 1872 perustamalla nimeään kantavan kustantamon K. J. Gummerus Oy:n. He halusivat kantaa kortensa kekoon kansan valistamiseksi ja julkaista painotuotteita ”huviksi ja hyödyksi kaikille Suomen kyläläisille”. Gummerus oli palavasieluinen kansanvalistaja ja hengenmies, josta kansallinen herätys teki myös kirjailijan. Gummeruksen teos Ylhäiset ja alhaiset oli kustantamon ensimmäinen kirja ja ensimmäisiä suomeksi kirjoitettuja romaaneja. Hänen kehittämästään Kyläkirjastosta tuli 1800-luvun loppupuoliskolla koko kansan suosikkilukemistoa. Gummerus toimitti myös muita aikakausjulkaisuja kuten Kyläkirjaston Kuvalehteä (vuodesta 1878) ja Lasten Kuvalehteä sekä sanomalehti Keski-Suomea (päätoimittaja vuosina 1876–1877 ja 1880). == Teoksia == Gummerus julkaisi teokset nimellä K. J. Gummerus. * Veljekset : Uutelo. Stolpe, Helsinki 1862 * Alkuperäisiä suomalaisia uuteloita, 1 vihko, Sovitus haudalla ; Palkinto ; Merimiehen morsian. C. J. Wikberg, Helsinki 1865 * Rahvaan tytär : miljoonain hallitsia : historiallinen kertomus. Stolpe, Helsinki 1868 * Ylhäiset ja alhaiset : alkuperäinen romaani kahdessa osassa. Edellinen osa. Hagelberg, Tampere 1870, 2. painos 1880, 3. painos Gummerus 1902 * Ylhäiset ja alhaiset : alkuperäinen romaani kahdessa osassa. Jälkimmäinen osa. Hagelberg, Tampere 1870, 2. painos 1880, 3. painos Gummerus 1903 * Alkuperäisiä suomalaisia uuteloita, 2 vihko, Sadan leukaluut ; Kaksi joulu-aattoa. Tekijä, Helsinki 1873 * Alkuperäisiä suomalaisia uuteloita, 3 vihko, Takaus. Tekijä, Helsinki 1873 * Pieni lasku-oppi : eli lasku-opin kaikkein ensimäiset alkeet : kokoelma. Weilin ja Göös, Jyväskylä 1875 * Vanhan pastorin muistelmia. Gummerus, Jyväskylä 1898 * Haudankaivajan kertomuksia. K. J. Gummerus, Jyväskylä 1899. Alkuaan Kyläkirjaston Kuvalehden kertomussarja (1890–) == Suomennoksia == * Johan Bunianin Kertomus hengellisistä kokemuksistaan : lyhennetty suomennos. Edlund, Helsinki 1863 * Ludvig Holberg : Jeppe Niilonpoika : ilveilys viidessä näytöksessä, teoksessa Näytelmistö 2. Suomalaisen Kirjallisuuden Seuran toimituksia 25. Helsinki 1863 * Richard Brinsley Sheridan : Pyhän Patrikin päiwä, eli Luutnantin keinot : ilweilys, teoksessa Näytelmistö 2. Suomalaisen Kirjallisuuden Seuran toimituksia 25. Helsinki 1863 * J. L. Heiberg : Katsokaa peiliin 1866 * Ludvig Holberg : Don Ranudo di Colibrados eli Köyhyys ja ylpeys : komedia viidessä näytöksessä, teoksessa Näytelmistö 4. Suomalaisen Kirjallisuuden Seuran toimituksia 25. Helsinki 1867 * Peritäänkö vihakin? : jutelma kahdessa osassa, teoksessa Romaneja ja kertomuksia. 1 vihko. Suomalaisen Kirjallisuuden Seura - Uusi Suometar, Helsinki 1875 * Vanha Eeli : yksinkertainen kertomus Elsass'in kansan elämästä. Jyväskylä 1882 (alkuteos Elsässische Lebensbilder) * Jean Henri Merle d'Aubigné : Worms'in herrainpäivät : ”16:nen vuosisadan uskonpuhdistuksen historiasta”. Jyväskylä 1883 * Friedrich Adolph Krummacher : Vertauskertomukset ; saksan kielestä suom. K. J. Gummerus. Gummerus, Jyväskylä 1886 * Jonas Lie : Kolmimasto ”Tulevaisuus” 1887 * Pieni Novellikirjasto -sarja : kuusi nidettä 1889-1895 * Sven Gabriel Elmgren : Suomalaisia päivätapahtumia : Uusi lisätty toimitelma vuodelta 1895. Gummerus, Jyväskylä 1895 == Lähteet == * Pieni tietosanakirja, verkkoversio ===Viitteet=== == Aiheesta muualla == * Keskisuomalainen kirjallisuus: Karl Jacob Gummerus * Vapaasti ladattavia K. J. Gummeruksen e-kirjoja Projekti Lönnrotilta sekä Project Gutenbergiltä * Doria Kansalliskirjasto : K. J. Gummeruksen teoksia * Doria Kansalliskirjasto : K. J. Gummeruksen suomennoksia * Gummeruksen historia Luokka:Suomalaiset kirjailijat Luokka:Suomalaiset opettajat Luokka:Suomalaiset kirjankustantajat Luokka:Suomentajat Luokka:Vuonna 1840 syntyneet Luokka:Vuonna 1898 kuolleet